CELEX: 62010CO0273
Language: mt
Date: 2011-03-18
Title: Digriet tal-Qorti tal-Ġustizzja (is-Sitt Awla) tat-18 ta' Marzu 2011.#David Montoya Medina vs Fondo de Garantía Salarial u Universidad de Alicante.#Talba għal deċiżjoni preliminari: Tribunal Superior de Justicia de la Comunidad Valenciana - Spanja.#Artikolu 104(3) tar-Regoli tal-Proċedura - Politika soċjali - Direttiva 1999/70/KE - Klawżola 4 tal-ftehim qafas dwar ix-xogħol għal żmien determinat - Kuntratti ta' xogħol għal żmien determinat fil-qasam pubbliku - Dritt għall-allowances ta' anzjanità ta' kull tliet snin - Prinċipju ta' nondiskriminazzjoni.#Kawża C-273/10.

Digriet tal-Qorti tal-Ġustizzja (Is-Sitt Awla) tat-18 ta’ Marzu 2011 – Montoya Medina vs Fondo de Garantía Salarial u Universidad
            de Alicante
      (Kawża C-273/10)
      “Artikolu 104(3) tar-Regoli tal-Proċedura − Politika soċjali – Direttiva 1999/70/KE − Klawżola 4 tal-ftehim qafas dwar ix-xogħol għal żmien determinat – Kuntratti ta’ xogħol għal żmien determinat fis-settur pubbliku – Dritt għall-allowances ta’ anzjanità ta’ kull tliet snin – Prinċipju ta’ nondiskriminazzjoni”
      1.                     Politika soċjali - Ftehim Qafas bejn CES, UNICE u CEEP fuq ix-xogħol għal żmien determinat - Direttiva 1999/70 - Kundizzjonijiet
            ta’ impjieg - Kunċett - Allowance ta’ anzjanità - Inklużjoni - Obbligu li jiġi applikat il-prinċipju ta’ nondiskriminazzjoni
            (Direttiva tal-Kunsill 1999/70, Anness, klawżola 4(1)) (ara l-punti 32-34)
      2.                     Politika soċjali - Ftehim Qafas bejn CES, UNICE u CEEP fuq ix-xogħol għal żmien determinat - Direttiva 1999/70 - Ħaddiema
            li jagħmlu l-istess xogħol - “L-istess xogħol” - Kunċett - Ħaddiema li jinsabu f’sitwazzjoni komparabbli - Kriterji ta’ evalwazzjoni
            (Direttiva tal-Kunsill 1999/70, Anness, klawżola 3(2)) (ara l-punti 36-39)
      3.                     Politika soċjali - Ftehim Qafas bejn CES, UNICE u CEEP fuq ix-xogħol għal żmien determinat - Direttiva 1999/70 - Raġunijiet
            oġġettivi li jiġġustifikaw trattament differenti - Kunċett (Direttiva tal-Kunsill 1999/70, Anness, klawżola 4(1)) (ara l-punti
            34, 37, 40-43, 47 u d-dispożittiv)
      Suġġett
      
         
               Talba għal deċiżjoni preliminari - Tribunal Superior de Justicia de la Comunidad Valenciana - Interpretazzjoni tal-klawżola 4(4)
                  tal-Anness tad-Direttiva tal-Kunsill 1999/70/KE, tat-28 ta’ Ġunju 1999, dwar il-ftehim qafas dwar xogħol għal żmien fiss [determinat]
                  konkluż mill-ETUC [CES], mill-UNICE u miċ-ĊEEP (ĠU Edizzjoni Speċjali bil-Malti, Kapitolu 6, Vol. 3, p. 368) - Kuntratti ta’
                  xogħol ta’ għalliem-riċerkatur konklużi mal-universitajiet pubbliċi - Esklużjoni ta’ ċerti allowances mill-kuntratti għal
                  żmien determinat
               
            Dispożittiv
      Il-klawżola 4(1) tal-ftehim qafas dwar ix-xogħol għal żmien determinat, konkluż fit-18 ta’ Marzu 1999, li jinsab anness mad-Direttiva
         tal-Kunsill 1999/70/KE, tat-28 ta’ Ġunju 1999, dwar il-ftehim qafas dwar xogħol għal żmien fiss [determinat] konkluż mill-ETUC
         [CES], mill-UNICE u miċ-CEEP, għandha tiġi interpretata fis-sens li tipprekludi leġiżlazzjoni nazzjonali li, mingħajr ebda
         ġustifikazzjoni oġġettiva, tirriżerva d-dritt għal allowance ta’ anzjanità biss lil-lecturers bid-dottorat b’kuntratt għal
         perijodu indeterminat, bl-esklużjoni ta’ lecturers bid-dottorat b’kuntratt għal perijodu determinat, meta, fir-rigward tal-fatt
         li jirċievu din l-allowance, dawn iż-żewġ kategoriji ta’ ħaddiema jinsabu f’sitwazzjonijiet komparabbli.